
Narva
Narva Linnavolikogu 08.04.2010 otsuse nr 39 „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ muutmine
1. Asjaolud ja menetluse käik 
Narva Linnavolikogu 08.04.2010 otsusega nr 39 kinnitati „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ omafinantseering aastateks 2009-2013 summas 1 055 788,5 eurot ja sildfinantseerimine summas 3 027 526,7 eurot. Narva Linnavolikogu 22.11.2012 otsusega nr 133 „Projekti “Joaoru puhkeala arendamine“ omafinantseerimise kinnitamine ja sildfinantseerimise lubamine“ muutmine“ muudeti Narva Linnavolikogu otsust nr 39. Projekti uus omafinantseering moodustas 1 200 703,25 eurot. Seoses projekti „Joaoru puhkeala arendamine“ realiseerimisega oli täpsustanud projekti elluviimisega seotud kulud. Seega Narva Linnavolikogu 17.04.2014 otsusega nr 62 „Narva Linnavolikogu 22.11.2012 otsuse nr 133 „Projekti “Joaoru puhkeala arendamine“ omafinantseerimise kinnitamine ja sildfinantseerimise lubamine“ muutmine“ muudeti toodud summasid aastate lõikes. 
Ettevõtluse Arendamise Sihtasutus (EAS) on rahastanud Narva linna projekte jõesadama, kaldapealse promenaadi ja Joaoru puhkeala väljaehitamiseks. EAS-i rahastuse eelduseks oli katkematu atraktiivse ja unikaalse Narva jõeäärse puhkeala rajamine alates jõesadamast kuni Joaoru puhkealani (sh kergliiklusteed). Tänaseks on teostatud Jõesadama (Jõe tn 1 ja Jõe tn 3 hoonete esine ala) ja kaldapealse promenaadi ehitustööd. Projekti „Joaoru puhkeala arendamine“ lõpptähtaeg on 31.08.2015. Projekti „Joaoru puhkeala arendamine“ raames teostatavate ehitustööde käigus selgus, et sõlmitud hankelepingud ei sisalda kõiki katkematu rannaala rajamiseks vajalikke ehitustöid. Seoses ehitustööde kujunemisega eeldatust oluliselt kallimaks, on hangete mahud viidud miinimumini. Selleks, et saavutada eespool mainitud terviklik tulemus, oleks vaja vastavalt projektile ehitada ca 4500 m² alal välja Joaoru puhkeala, rannahoonet, randa ja promenaadi ühendavad rajatised (betoonkivikattega kõnniteed, sild, kaldakindlustus, välisvalgustid, pingid, prügikastid, haljastus jms). Vastavalt E-KONSULT OÜ koostatud eeldatavate ehituskulude hinnangule on tööde maksumus ca 369 019 eurot. Projekti ”Joaoru puhkeala arendamine” raames läbiviidud hangete ja sõlmitud hankelepingu järgselt on vajalike ehitustööde teostamiseks eesmärgiga ühendada Joaoru puhkeala kaldapealse promenaadiga puudu 235 000 eurot. Seoseos eeltooduga on vajalik suureneda Narva linna omafinantseeringut 235 000 eurot võrra, mistõttu moodustab uus omafinantseering 1 435 703,25 eurot.
Seoses sellega tuleb muuta Narva Linnavolikogu 08.04.2010 otsuses nr 39 kinnitatud oma- ja sildfinantseerimise summat ja projekti teostamise tähtaega.
2. Õiguslikud alused
2.1 Haldusmenetluse seaduse § 68 lõige 2 kohaselt haldusakti kehtetuks tunnistamise (antud juhul muutmise) otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.2. Kohaliku omavalitsuse üksuse finantsjuhtimise seadusega (edaspidi KOFS) § 28 lõike 3 kohaselt valla- ja linnavalitsus, kohaliku omavalitsuse üksuse ametiasutus ning ametiasutuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.

2.3. KOFS § 38 lõike 1 punkti 1 kohaselt võib kohaliku omavalitsuse üksus võtta laenu, emiteerida võlakirju, võtta kapitalirendi- ja faktooringukohustusi ning kohustusi teenuste kontsessioonikokkulepete alusel investeeringuteks.
3. Otsus
     Muuta Narva Linnavolikogu 08.04.2010 otsuse nr 39 „Projekti „Joaoru puhkeala arendamine“ omafinantseerimise kinnitamine ja sildfinantseerimise lubamine“ punkti 3 ja sõnastada uues redaktsioonis:
„3. Otsus
3.1 Kinnitada projekti „Joaoru puhkeala arendamine“ omafinantseeringuks aastatel 2009-2015
      kokku 1 435 703,25 eurot, sh: 
      2009. aastal – 67 018,14 eurot 

      2010. aastal – 91 260,78 eurot 

      2011. aastal – 107 586,26 eurot 
      2012. aastal – 8 940 eurot
      2013. aastal – 118 905,51 eurot

      2014. aastal – 799 519,06 eurot
      2015. aastal – 242 473,50 eurot.
3.2 Narva Linnavalitsusel võtta laenu aastal 2015 omafinantseeringu katmiseks summas
      242 473,50 eurot.
3.3. Narva Linnavalitsusel võtta laenu aastal 2015 sildfinantseeringu katmiseks summas   

       1 064 558,57 eurot.“
4. Rakendussätted
4.1 Otsus jõustub teatavakstegemisest.

4.2 Käesolevat otsust on võimalik vaidlustada Tartu Halduskohtu Jõhvi Kohtumajas 30 päeva jooksul jõustumisest.

